Catherine Connolly

Is polaiteoir Éireannach agus Teachta Dála (TD) Neamhspleách ó Chathair na Gaillimhe í Catherine Connolly (rugadh 12ú Iúil 1957). Toghadh í sa dáilcheantar Gaillimh Thiar san Olltoghchán 2016 agus atoghadh í sa bhliain 2020. Ceapadh ina Chathaoirleach í ar Coiste na Gaeilge, na Gaeltachta agus na nOileán i 2016. I nGaillimh, toghadh í mar Chomhairleoir Cathrach ó 1999-2016 agus thoghadh ina Mhéara na Gaillimhe í ó 2004-2005.

Gairmréim Pholaitiúil 
Toghadh Connolly mar Chomhairleoir Cathrach i nGaillimh don chéad uair i mí an Mheithimh 1999 agus í ina ball de Pháirtí an Lucht Oibre. D'fhan sí sa phost seo ar feadh 17 bhliain, go dtí go toghadh í mar Theachta Dála i 2016. Ar an gComhairle Cathrach, toghadh í sa cheantar thiar (1999, 2009) agus uair amháin sa cheantar theas (2004). Toghadh ina Méara na Gaillimhe í ó 2004-2005.

D'éirigh Connolly as Páirtí an Lucht Oibre i 2006 nuair a roghnaigh cheannceathrú an pháirtí nach mbeadh ach iarrthóir amháin (Mícheál D. Ó hUiginn) ag seasamh sa Dáilcheantar Gaillimh Thiar in Olltoghchán 2007. Tar éis di an páirtí a fhágáil, sheas Connolly mar iarrthóir Neamhspleách san Olltoghchán 2007. Fuair sí 3.64% na vótaí chéad rogha agus ní fhuair sí suíochán. Sheas Connolly in Olltoghchán 2011 agus fuair sí 7.86% na vótaí céadrogha. Ní raibh ach 17 vóta idir í féin agus an iarrthóir Seán Ó Cadhain, ach tar éis athchomhaireamh na vótaí, toghadh Ó Cadhain agus ní fhuair Connolly an suíochán.

Toghadh í do Dháil Éireann (an 32ú Dáil) in  Olltoghchán 2016 le 7.59% de na vótaí céadrogha. Roghnaigh sí Richard Boyd Barrett i bpróiseas roghnúcháin Taoisigh na 32ú Dála. Ba í a deirfiúr, Colette Connolly, ball de Pháirtí an Lucht Oibre, a fuair a  suíochán ar an gComhairle Cathrach i 2016. Atoghadh Catherine in Olltoghchán 2020 le 9.0% de na vótaí céadrogha. 

Tá Connolly líofa sa Ghaeilge. Ceapadh ina Chathaoirleach í ar Choiste na Gaeilge, na Gaeltachta agus na nOileán i 2016 agus suíonn sí ar An Coiste um Chuntais Phoiblí. 

Oibríonn Connolly ar chúrsaí timpeallachta. Tá sí i bhfabhar an córas iompar poiblí a fheabhsú agus tá sí i gcoinne beartaithe don tSeachbhóthar Cathair na Gaillimhe. Pátrún Gluaiseacht an Phobail is ea í.

Saol Oibre 
Abhcóide a bhí Connolly uair amháin agus bhí sí ag obair mar Shíceolaí Ciniciúil leis an mBord Sláinte Thiar i mBéal Átha na Slua, Cathair na Gaillimhe agus Conamara.

Saol Pearsanta 
Is as Seantalamh i gCathair na Gaillimhe í Connolly agus tá sí ina cónaí sa Chladach ó bhliain 1988. Tá sí pósta agus tá beirt mhac aici. Toghadh a deirfiúr Colette Connolly mar Chomhairleoir Cathrach na Gaillimhe sa bhliain 2004.

Naisc Sheachtracha 
Suíomh Oifigiúil

Catherine Connolly ar Twitter

Tagairtí 

Polaiteoirí na hÉireann
Baill den 32ú Dáil
Baill den 33ú Dáil
Daoine beo
Teachtaí Dála neamhspleácha
Teachtaí Dála mná
Daoine as Gaillimh
Daoine a rugadh i 1957